Haugerud skole (Sogn)

Haugerud skole var en offentlig grunnskole på Sogn i bydel Nordre Aker i Oslo. Skolen ble bygget i 1860 ved Vestre Haugerud gård, sør for dagens Kringsjå stasjon ved Sognsveien. Skolebygget hadde to klasserom samt lærerbolig med tre rom og kjøkken. Skolekretsen grenset til Frøen skolekrets i vest og syd, om omfattet deler av Ullevål og Vinderen. Mot sydøst var nabokretsene Nydalen og Storo. Skolen hadde til tider mer enn 100 elever. Men på den tiden skolen var i drift, var det vanlige å ha skolegang bare annenhver dag. Elevene gikk altså ikke alle samtidig.

Etter at Vinderen skole ble bygget i 1904 og Grefsen skole i 1905, ble Haugerud skole nedlagt. Bygget ble revet i 1974, og i dag (2019) ligger Frydenhaug barnehage på tomten.

 Referanser 

Kategori:Tidligere offentlige skoler i Oslo
Kategori:Skoler i bydel Nordre Aker
Kategori:Utdanningsinstitusjoner etablert i 1860
Kategori:Opphør i 1905
Kategori:1860 i Norge
Kategori:Byggverk revet i 1974
Kategori:Tidligere byggverk i Oslo